Lawang mlebet candhi wonten ing tengahing bagéyan candhi sisih wetan.[2] Sejatosipun, lawang mlebet candhi wonten ing bilik penampil ingkang radi menjawi.[2] Ananging, sak punika bilik penampil punika sampun boten ketingal tilasipun malih, saéngga lawang mlebet candhi bagéyan lebetipun saged langsung ketingal saking njawi.[2] Hiasan saha kalamakara ingkang wonten ing nginggiling lawang namung prasaja kémawon amargi hiasan ingkang langkung saé mapan wonten ing tembok sak njawining lawang.[2] Wonten ing salebeting candhi wonten tigang ruangan sejajar kanthi ukuran 3,48 m x 5,80 m.[2] Kamar tengah saha kalih kamar sanèsipun dipun sambung kanthi lawang saha cendhéla.[2] Bilik-bilik punika sejatosipun dipun bangun minangka bilik tingkat.[2] Dhuwuripun tembok dipun bagi dados kalih kanti jubin kayu ingkang dipun sangga déning sekawan welas balok kayu mlintang, saéngga ing lebet candhi punika sadayanipun wonten enem ruangan.[7]